**קרלוס, דוכס מדריד** (בספרדית: **Carlos María de Borbón** ‏ 30 במרץ 1848 - 18 ביולי 1909), היה הטוען לכתר ספרד בין השנים 1868–1909 והטוען לכתר צרפת מטעם הלגיטימיסטים בין השנים 1887–1909.

ביוגרפיה
--------

קרלוס נולד ב-30 במרץ 1848 בלייבאך, לחואן, רוזן מונטיסון ולמריה ביאטריקס, ארכידוכסית אוסטריה-אסטה, בתם של פרנץ הרביעי, דוכס מודנה ומריה ביאטריצ'ה, נסיכת סבויה. בילדותו עברו הוריו ללונדון, שם פיתח אביו נטיות ליברליות. אביו נפרד מאמו שחזרה למודנה עם קרלוס ואחיו, וקרלוס חונך על ידי דודו פרנץ החמישי, דוכס מודנה וגילה נטיות שמרניות.

בשנת 1861 מתו דודיו האינפנטה קרלוס, רוזן מונטמולין והאינפנטה פרננדו דה בורבון וברגנסה במפתיע בטריאסטה, ומכיוון שלא היו לקרלוס ילדים, ירש חואן את תאריו. ב-4 בפברואר 1867 התחתן קרלוס עם מרגריטה, נסיכת פארמה, בתם של קרלו השלישי, דוכס פארמה ולואיז מארי תרז, נסיכת ארטואה, ממנה נולדו לו 5 ילדים. בשל דעותיו הליברליות לא היווה אביו יריב לאיזבלה השנייה, מלכת ספרד למרות הירידה הדרסטית בפופולריות שלה, ובעקבות כך דרש ממנו קרלוס לוותר לטובתו על תאריו. ב-3 באוקטובר 1868 ויתר חואן על תאריו לטובת קרלוס, אשר הוכר כ**קרלוס השביעי, מלך ספרד**, ובעקבות כך פרצה בשנת 1872 המלחמה הקרליסטית השלישית שבה תמך חואן בבנו. המלחמה נמשכה עד לשנת 1876, ובחלק מהמלחמה הוא הצליח לשלוט ברוב ספרד אולם לבסוף הובס.

בשנת 1887 מת אביו, שהיה אף טוען לכתר הצרפתי, וקרלוס הוכר על ידי הלגיטימיסטים כ**שארל האחד עשר, מלך צרפת ונווארה**. בשנת 1893 מתה אשתו, וב-28 באפריל 1894 הוא התחתן בשנית עם ברטה דה רואן, אולם נישואין אלו פגעו קשות בתנועה הקרליסטית. ב-18 ביולי 1909 מת קרלוס בוארזה, ובנו חיימה, דוכס מדריד ירש את תאריו.

משפחתו
------

ב-4 בפברואר 1867 התחתן קרלוס עם מרגריטה, נסיכת פארמה, בתם של קרלו השלישי, דוכס פארמה ולואיז מארי תרז, נסיכת ארטואה, ממנה נולדו לו 5 ילדים:

* בלאנקה, נסיכת ספרד (1868–1949), התחתנה עם לאופולד סלבטור, ארכידוכס אוסטריה
* חיימה, דוכס מדריד (1870–1931)
* אלווירה, נסיכת ספרד (1871–1929)
* ביאטריס, נסיכת ספרד (1874–1961), התחתנה עם פבריציו מאסימו
* אליסיה, נסיכת ספרד (1876–1975), התחתנה עם פרידריך, נסיך שנבורג-ואלדנבורג

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| קרלוס הרביעי, מלך ספרד |   | מריה לואיסה מפארמה |   | ז'ואאו השישי, מלך פורטוגל |   | קרלוטה ז'ואקינה מספרד |   | הארכידוכס פרדיננד, דוכס ברייזגאו |   | מריה ביאטריצ'ה ד'אסטה, דוכסית מאסה |   | ויטוריו אמנואלה הראשון, מלך סרדיניה |   | מריה תרזה מאוסטריה-אסטה, מלכת סרדיניה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | האינפנטה קרלוס, רוזן מולינה |   |   |   |   |   | מריה פרנסיסקה, נסיכת פורטוגל |   |   |   |   |   | פרנץ הרביעי, דוכס מודנה |   |   |   |   |   | מריה ביאטריצ'ה, נסיכת סבויה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | חואן, רוזן מונטיסון |   |   |   |   |   |   |   |   |   |   |   |   |   | מריה ביאטריקס, ארכידוכסית אוסטריה-אסטה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **קרלוס, דוכס מדריד** |
|

קישורים חיצוניים
----------------

ויקישיתוף מדיה וקבצים בנושא **קרלוס, דוכס מדריד** בוויקישיתוף
* קרלוס, דוכס מדריד, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278787305171
* BNE: XX1018234
* BnF: cb11350765c (data)
* CANTIC: a11656815
* GND: 119424509
* ICCU: NAPV192121
* ISNI: 0000 0001 1572 902X
* LCCN: n84155954
* SUDOC: 138031622
* VIAF: 64816830
* WorldCat: lccn-n84155954

 |